CELEX: 62010CN0209
Language: fi
Date: 2010-05-03 00:00:00
Title: Asia C-209/10: Ennakkoratkaisupyyntö, jonka Højesteret (Tanska) on esittänyt 3.5.2010 — Post Danmark A/S v. Konkurrencerådet

3.7.2010   
            
            
               FI
            
            
               Euroopan unionin virallinen lehti
            
            
               C 179/25
            
         Ennakkoratkaisupyyntö, jonka Højesteret (Tanska) on esittänyt 3.5.2010 — Post Danmark A/S v. Konkurrencerådet
   (Asia C-209/10)
   2010/C 179/40
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Højesteret
   
      Pääasian asianosaiset
   
   
      Valittaja: Post Danmark A/S
   
      Vastapuoli: Konkurrencerådet
   
      Sivuväliintulija: Forbruger-Kontakt a-s
   
      Ennakkoratkaisukysymykset
   
   
               1)
            
            
               Onko EY:n perustamissopimuksen 82 artiklaa tulkittava siten, että määräävässä asemassa olevan ja lähetysten kuljettamiseen velvollisen postiyrityksen valikoivat hinnanalennukset tasolle, joka alittaa postiyrityksen keskimääräiset kokonaiskustannukset mutta ylittää yrityksen keskimääräiset rajakustannukset, voivat olla markkinoilta sulkemiseen perustuvaa väärinkäyttöä, jos katsotaan, ettei hintojen asettamisella tälle tasolle ole ollut tarkoitus sulkea kilpailijaa markkinoilta?
            
         
               2)
            
            
               Jos kysymykseen 1 vastataan siten, että valikoivat hinnanalennukset kysymyksessä 1 selostetussa tilanteessa voivat joissakin olosuhteissa olla markkinoilta sulkemiseen perustuvaa väärinkäyttöä, mitä olosuhteita kansallisen tuomioistuimen on tällöin otettava huomioon?